Već šesta nestašica poznatog lijeka na hrvatskom tržištu

Farmaceutski div izvijestio je o još jednoj nestašici poznatog lijeka na hrvatskom tržištu.

Riječ je kompaniji GlaxoSmithKline koja je priopćila kako se dogodila nestašica lijeka Flixotide Inhaler 250 mikrograma po potisku, stlačeni inhalat, suspenzija; 1 inhalator sa 60 doza, u kutiji, djelatne tvari flutikazonpropionat.

Razlozi nestašice povezani su s proizvodnjom, a lijeka u Hrvatskoj neće biti od 23. srpnja do 8. kolovoza ove godine. To je već šesti put ove i prošle godine kako se dogodila nestašica lijeka Flixotide inhaler.

Riječ je o poznatom protuupalnom lijeku protiv astme i astmatskog bronhitisa kojeg koriste i djeca. Na tržištu se ranije dogodila nestašica lijeka Flixotide 50 mikrograma te 125 mikrograma, a razlozi su povezani s proizvodnjom. U Glaxu navode kako lijeka na hrvatskom tržištu neće biti do 12. svibnja.

Lijeka s istom djelatnom tvari i potiskom nema na tržištu, ali ima drugih novije generacije, ističu farmaceuti.

Objava Već šesta nestašica poznatog lijeka na hrvatskom tržištu pojavila se prvi puta na Danica.hr.